Syed Zainol Anwar Syed Putra Jamalullail

Tan Sri Dato' Seri Diraja Syed Zainol Anwar Ibni Almarhum Tuanku Syed Putra Jamalullail atau lebih dikenali sebagai Syed Anwar Jamalullail (lahir 23 Februari 1952) ialah seorang ahli perniagaan dan ahli kerabat diraja Perlis. Beliau merupakan adinda kepada DYMM Raja Perlis yang ke-8, Tuanku Syed Sirajuddin Jamalullail dan adinda ipar kepada DYMM Sultan Selangor yang ke-9, Sultan Sharafuddin Idris Shah Al-Haj.

 Kehidupan awal dan pendidikan 
Syed Zainol Anwar diputerakan pada 23 Februari 1952. Beliau merupakan anakanda kepada Raja Perlis yang ke-7 Tuanku Syed Putra Jamalullail dan Tengku Budriah.

Beliau memiliki Ijazah Sarjana Muda Sastera dalam bidang Perakaunan dari Universiti Macquarie, Sydney, Australia, setelah berkelayakan pada tahun 1974. Beliau juga merupakan seorang Akauntan Bertauliah, Akauntan Bertauliah (Australia) dan ahli Institut Akauntan Malaysia.YAM TAN SRI DATO' SERI SYED ANWAR JAMALULLAIL

 Kerjaya  
Syed Zainol Anwar memulakan kerjayanya bersama Malaysian Airlines System Berhad pada tahun 1975 sebagai seorang Akauntan Kewangan sebelum berpindah untuk memegang jawatan kanan eksekutif dalam pelbagai syarikat. Jawatan terakhirnya adalah sebagai Pengarah Urusan Kumpulan Amanah Capital Partners Berhad.

Beliau sebelum ini merupakan Pengerusi Lembaga Tabung Haji Investment Panel, Cahaya Mata Sarawak Berhad, Malaysian Airport Holdings Berhad, Media Prima Berhad, Malaysian Resources Corporation Berhad, DRB-Hicom Berhad, Malakoff Corporation Berhad, EON Bank Berhad, Uni Asia Life Assurance Berhad, Uni Asia General Insurance Berhad, Radicare (M) Sdn Bhd, Realmild (M) Sdn Bhd dan Nestle (Malaysia) Berhad. Beliau juga sebelum ini merupakan Pengarah Bebas Maxis Communications Berhad, Bangkok Bank Berhad, dan Urusan Kempulan Amanah Capital Partners Berhad.

Pada ketika ini, beliau merupakan Pengerusi SP Setia Berhad, Kenanga Investment Bank Berhad dan Lembaga Zakat Selangor. Beliau juga merupakan Canselor Universiti SEGI.Tan Sri Syed Anwar Jamalullail

 Kehidupan peribadi 
Pada 7 April 1979, Syed Zainol Anwar telah berkahwin dengan Tengku Puteri Nor Zehan iaitu anakanda bongsu kepada Sultan Selangor, Almarhum Sultan Salahuddin Abdul Aziz Shah dan Almarhumah Tengku Ampuan Rahimah.

Mereka dikurniakan 2 orang putera dan seorang puteri: Syed Haizam Hishamuddin Putra Jamallulail, Syed Jufri Dhiauddin Putra Jamallulail dan Shar­i­fah El­iza Cor­nelia Putri Jamallulail.

 Darjah kebesaran 
Beliau telah dikurniakan:

Perlis
  :
 Darjah Setia Tuanku Syed Putra Jamalullail (SSPJ) -- Dato' Seri Diraja (1999)
 50px Darjah Kebesaran Mahkota Perlis Yang Amat Mulia Pangkat Pertama, Darjah Seri Paduka Mahkota Perlis (SPMP) -- Dato' Seri (1995)
Malaysia
  :
 50px Darjah Yang Mulia Setia Mahkota Malaysia Pangkat Kedua, Panglima Setia Mahkota (PSM) -- Tan Sri (2006)
  :
 50px Darjah Kerabat Selangor Yang Amat Dihormati Kelas Kedua, Darjah Kerabat Selangor Kelas Kedua (DK II) (2015)
 50px Darjah Kebesaran Sultan Sharafuddin Idris Shah Kelas Pertama, Darjah Kebesaran Dato' Setia Sultan Sharafuddin Idris Shah (SSIS) -- Dato’ Setia (2003)

 Rujukan 

 Pautan luar 

Kategori:Kelahiran 1952
Kategori:Orang hidup
Kategori:Orang Malaysia berketurunan Melayu
Kategori:Kerabat diraja Perlis
Kategori:Muslim Malaysia
Kategori:Orang Malaysia berketurunan Arab
Kategori:Usahawan Malaysia
Kategori:Penerima Panglima Setia Mahkota